น้ำมันพุ่งแตะ 123$ /ทองบวกแรง/หุ้นสหรัฐปิดลบ
สหรัฐคว่ำบาตรน้ำมันรัสเซีย ทำหุ้นดาวโจนส์ปิดลบ 184.74 จุด  ด้านราคาน้ำมันพุ่งอีก4.30 ดอลลาร์แตะ123.70 ดอลลาร์ ขณะที่ทองคำเพิ่มขึ้น 47.40 ดอลลาร์
9 มี.ค. 2565

ดัชนีเฉลี่ยอุตสาหกรรมดาวโจนส์ปิดที่ 32,632.64 จุด ลดลง 184.74 จุด หรือ -0.56%, ดัชนี เอสแอนด์พี 500 ปิดที่ 4,170.70 จุด ลดลง 30.39 จุด หรือ -0.72% และดัชนี แนสแดค ปิดที่ 12,795.55 จุด ลดลง 35.41 จุด หรือ -0.28% หลังจากประธานาธิบดีโจ ไบเดน ประกาศคว่ำบาตรการนำเข้าน้ำมันจากรัสเซีย ซึ่งความเคลื่อนไหวดังกล่าวส่งผลให้ราคาน้ำมันพุ่งขึ้น และทำให้ตลาดวิตกกังวลว่าความขัดแย้งระหว่างประเทศอันเนื่องมาจากสงครามรัสเซีย-ยูเครนอาจทวีความรุนแรงมากขึ้นสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนเมษายน เพิ่มขึ้น 4.30 ดอลลาร์ ปิดที่ 123.70 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤษภาคม เพิ่มขึ้น 4.77 ดอลลาร์ ปิดที่ 127.98 ดอลลาร์  หลังสหรัฐประกาศคว่ำบาตรการนำเข้าน้ำมันจากรัสเซีย เพื่อตอบโต้ต่อการที่รัสเซียส่งกำลังทหารบุกโจมตียูเครน ขณะเดียวกันนักลงทุนจับตารายงานสต็อกน้ำมันดิบประจำสัปดาห์ของสหรัฐซึ่งมีกำหนดเปิดเผยในวันนี้ราคาทองคำโคเม็กซ์งวดส่งมอบเดือนเมษายน เพิ่มขึ้น 47.40 ดอลลาร์ ปิดที่ 2,043.43 ดอลลาร์ต่อออนซ์